**Správa prezidenta za rok 2020**

Konferencia SAG, Hotel Hrádok, pri Jelšave , 26.6.2021

Výbor: Poliak prezident, Strelka hospodár, Králik S., Králiková Z., Lisá S.

Vlaňajší rok 2020 bol v znamení pandémie Corony.

Chcem týmto poďakovať všetkým členom Výboru za odvedenú prácu, za množstvo hodín, ktoré bezplatne obetovali pre go. Ďakujem aj všetkým darcom 2% a plátcom členského, stodvadsaťdva aktívnym hráčom, ktorí mali v roku 2020 aspoň tri aktivity, stosedemdesiatdva členom SAG, a hlavne vám prítomným na tejto konferencii. Dnes sa hlasuje podľa vlani schválených Stanov, teda majster Slovenska (Palko Lisý) má dva hlasy, a zástupca klubu má taký počet hlasov, ako je rozdiel počtu hráčov nad 16 rokov klubu, ktorí zaplatili členské a prítomnými hráčmi tu na konferencii. Členovia Výboru hlasujú za seba (jeden hlas). Vlani sme schválili nové Stanovy. Tento rok ich schvaľujeme znovu z dôvodu pripomienky hlavného kontrolóra športu. Zmeny sú :

každá fyzická osoba môže kandidovať na volebnú funkciu, členom najvyššieho orgánu je aj jeden zástupca športovcov, ak bude navrhnutý,

zmenila sa uznášaniaschopnosť konferencie, konferencia je uznášaniaschopná, ak je pritomná nadpolovičná váčšina riadnych členov,

zosúladenie stanov a predpisov upravujúce disciplinárne konanie a konanie o porušení pravidiel Svetového antidopingového programu.

Toto posledné sme si dali urobiť cez Antidopingovú akadémie (M.Motyčík). Na rok 2020 sme dostali minimálnu dotáciu pre neuznaný športový zväz 10000 €, plus Stano Urbaník 600 € za životné jubileum 60 rokov. Zatiaľ sme sa ešte nestali uznaným športom. Po scválení nových stanov na MV a ich doručení na MŠVVaŠ by proces mal pokračovať. Netreba teda novú žiadosť. Z tejto dotácie sme minuli 8922,28 € a ministerstvu vrátili 1677,72 €. Kvôli pandemickým opatreniam. kedy sa neuskutočnili vo väčšine športov vo svete vrcholové a aj domáce podujatia, lockdownu na Slovensku a a zložitej administrácie s tým súvisiacej, vlani sa nevyhlásila Výzva na poskytnutie dotácie, ale dostali sme podporu pre neuznaný šport v takej istej výške 10000.- €. Ak by sme sa stali v budúcnosti uznaným športom, tam je minimálna suma 30000 €.

Dotácia na rok 2021 bola zmenená z dôvodu COVID19 na Príspevok bez potreby žiadosti v tej istej výške 10000.- €, Suma sa však môže zmeniť z dôvodu optimistických prognóz a nového výpočtu,

ministerstvo eviduje výpadok príjmov asi 5%. Z Antidopingového programu pre SAG vyplýva jediná úloha - vzdelávanie. SADA vydala Antidopingové pravidlá, ktoré už náš Výkonný výbor prijal 23.6.2021. SADA má na svojej web stránke eLearning zdarma pre každého. V lete bude treba znovu robiť malé turnaje pre zatiaľ neaktívnych. Prosím preto hlavne Mariana Hrdinu, Jula Masaroviča a Petra Smolárika, hlavných aktivistov 2020, o znovu zorganizovanie týchto turnajov. SAG vyčlenila 5 € pre každého účastníka a usporiadateľa. Daňové priznania za rok 2020 sme podali v termíne 23.03.2021. Členské do EGF a IGF za rok 2020 sme zaplatili

Na ministerstve je naša žiadosť stať sa uznaným športom podľa Zákona o športe na MŠVVaŠ,

V roku 2019 sme tiež podali žiadosť na vstup SAG do  Slovenského olympijského a športového výboru  (SOSV). SOSV zatiaľ nemal čas na našu žiadosť, ale žiadosť je podaná a čakáme na jej posúdenie. Členstvo v SOŠV nám zvýši význam, pomôže s administratívou, hospodárením, budeme oficiálnejší, profesionálnejší z hľadiska riadenia..

V roku 2020 prebiehala GPS v polovičnom objeme, ako bolo naplánované (5 turnajov, 56 účastníkov, vyhral Pavol Lisý, 2. Ondrej Králik, 3. Slavo Králik. GPS juniorov spomedzi 13 juniorov vyhral Ondrej Králik, 2. Vierka Smoláriková, 3. Dominik Hrdina. Ďakujem organizátorom turnajov, hlavne Slavovi a aj Julovi . Usporiadali sme aj bleskové turnaje na malých doskách v Bratislave a v Košiciach, pre začínajúcich alebo zatiaľ neaktívnych hráčov, za účelom dosiahnutia stovky aktívnych hráčov. Traja hráči Milan Jadroň, Zuzanka Králiková a Ivan Oravec sa zúčastnili 1-2.2.2020 Ambassador Cupu v Kodani v Dánsku.

Medzinárodné podujatia sa odohrali v ešte obmedzenejšom rozsahu. Hrali sa iba MEJ v Chorvátsku, ostatné boli zrušené, alebo presunuté na rok 2021, alebo sa hrali online na internete..

Usporiadali sme Majstrovstvá Slovenska v týchto kategóriách:

Názov víťaz

MSR Pavol Lisý

9x9 Pavol Lisý

13x13 Peter Smolárik

bleskovka

Internet 19x19 Kráľ Maroš

Pairgo Lisá Soňa, Pavol Lisý

Rengo Lucia Takáčová, Peter Smolárik

MSR ženy **Zuzana Králiková**

**MSR seniori Martin Strelka**

MSRJ12 Dominik Hrdina

MSRJ16 Ondrej Králik

MSRJ20 Ondrej Králik

Naša účasť na medzinárodných majstrovstvách v roku 2020:

MSAma zrušené

online KPMC Peter Smolárik 33.-48. (64)

MSAma Pairgo zrušené

ME Pro online Lisý Pavol 6. (8)

ME online

ME žien online

ME študentov zrušené

ME Pairgo, zrušené

MEJ,Stubicke Toplice,Chorvátsko odrieknutá účasť

PGETC, tímy na internete Lisý Pavol, Xaver Gubáš, Kráľ Maroš,

Reindl Martin, Smolárik Peter, Michal Králik,

Waczulík Juraj, Strelka Martin 24. (37)

PGEYTC, juniori na internete Králik Ondrej, Dominik Hrdina, Hedvigová Lujza,

Hedvigová Kamila, Štelbacký Mojmír, Lisý Ján 15. (15)

Miroslav Poliak

prezident SAG V Bratislave 25.06.2021